Νηστίσιμο κέικ με ταχίνι και πετιμέζι από την Τήνο: Λουκούμι γλυκό
Εκτός από το ομώνυμο γλυκό που όλοι ξέρουμε, υπάρχει και το λουκούμι της Τήνου, ένα νηστίσιμο κέικ με πετιμέζι που μοσχοβολάει κανέλα, λεμόνι και γαρίφαλο.
100 ml ελαιόλαδο (ή ταχίνι), 500 ml πετιμέζι, 80 ml ρακή, 1 κοφτή κουτ. σούπας κανέλα σε σκόνη + επιπλέον για το πασπάλισμα, 1/2 κουτ. γλυκού γαρίφαλο σε σκόνη, ξύσμα από 1/2 λεμόνι, χυμός από 1 λεμόνι, 1 κουτ. γλυκού σόδα μαγειρική, περίπου 400 γρ. αλεύρι για όλες τις χρήσεις, σουσάμι για την επιφάνεια
Για το νηστίσιμο κέικ με ταχίνι και πετιμέζι από την Τήνο, προθερμαίνουμε τον φούρνο στους 180°C.Βάζουμε σε ένα μπολ το λάδι, το πετιμέζι, τη ρακή, την κανέλα, το γαρίφαλο και το ξύσμα του λεμονιού.Μέσα σε ένα ποτήρι του νερού βάζουμε τη σόδα με τον χυμό του λεμονιού και τα ανακατεύουμε πολύ προσεκτικά με ένα κουτάλι πάνω από το μπολ, γιατί το μείγμα αφρίζει και φουσκώνει, και το προσθέτουμε στο μπολ.Ανακατεύουμε όλα τα υλικά με το χέρι ή στο μίξερ, μέχρι να αναμειχθούν καλά, και τέλος ρίχνουμε το αλεύρι σταδιακά μέχρι να γίνει ένας παχύρρευστος χυλός. (Μπορεί να χρειαστούμε λίγο λιγότερο ή λίγο περισσότερο αλεύρι).Λαδώνουμε και αλευρώνουμε ένα μέτριο ταψί διαμέτρου 30 εκ. Αδειάζουμε μέσα τον χυλό, τον στρώνουμε ομοιόμορφα και τον πασπαλίζουμε με μπόλικο σουσάμι.Ψήνουμε περίπου 1 ώρα, μέχρι να ροδίσει.Το ξεφουρνίζουμε, πασπαλίζουμε με κανέλα όλη την επιφάνεια και το αφήνουμε να κρυώσει.Το κόβουμε σε μπακλαβαδωτά κομμάτια και σερβίρουμε.
Αλεύρι (ζύμες),Ταχίνι,Τσίπουρο + Ρακή,Vegan,Νηστίσιμα